Frey "Bloß Träume im Kopf" című első lemezét 1993-ban jelentette meg. Petra képviselte Ausztriát az 1994-es Eurovíziós Dalfesztiválon, ahol a "Für den Frieden der Welt" "(A világ békéjéért)" című dalt adta elő, amivel 17. helyezést ért el. Az osztrák nemzeti döntőben 2003-ban 2. lett, amikor a "This Night Should Never End" című dallal lépett fel. 2007-ben pár évnyi szünetet követően Petra visszatért énekesként, amikor megjelent "Göttlich weiblich" című albuma, amit a "DA Records" adott ki. Petra 2011-ben ismét indult a versenyen, hogy ő képviselje az országot az Eurovíziós Dalfesztiválon  "Send a Little Smile" című számával, de az elődöntőből nem jutott tovább.